|  |  |  |
| --- | --- | --- |
| Rīgā  | Nr. | 2020. gada  |

**. §**

**Noteikumu projekts “Kārtība, kādā iestādes ievieto informāciju internetā”**

**TA-………**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Vides aizsardzības un reģionālās attīstības ministrijai līdz 2020. gada 31. decembrim:

2.1. izstrādāt vadlīnijas par kārtību, kā aizsargājami iestāžu domēnu vārdi, kurus iestāde pārtrauc lietot, kā aizsargājami iestāžu nosaukumi, nacionālas nozīmes ģeogrāfiskie un administratīvie nosaukumi un apzīmējumi un citi nosaukumi, veidojot domēnu vārdus brīvajā domēnu vārdu tirgū, aizsargājot tos pret neatbilstošu izmantošanu, un citiem ar domēnu vārdu aizsardzību saistītiem aspektiem;

2.2. izstrādāt vadlīnijas vienotai pieejai e-pastu veidošanā valsts iestādēs, tai skaitā e-pastu veidošana personām, kurām ir vairāki vārdi vai uzvārdi.

3. Vides aizsardzības un reģionālās attīstības ministrijai sākot ar 2021. gadu vienu reizi gadā līdz 30. aprīlim izstrādāt un iesniegt noteiktā kārtībā informatīvu ziņojumu par noteikumu prasību attiecībā uz piekļūstamības prasību ievērošanu iepriekšējā gadā. 2026. gada kārtējā informatīvajā ziņojumā Vides aizsardzības un reģionālās attīstības ministrijai papildus izvērtēt šajā punktā minētā ikgadējā informatīva ziņojuma Ministru kabinetā iesniegšanas nepieciešamību.

4. Jautājumu par papildu valsts budžeta līdzekļu piešķiršanu Vides aizsardzības un reģionālās attīstības ministrijas programmai 30.00.00 “Attīstības nacionālie atbalsta instrumenti” tīmekļvietņu un mobilo lietotņu padziļināto pārbaužu par atbilstību piekļūstamības prasībām veikšanai uzraudzības ietvaros pirmajā un otrajā uzraudzības periodā 2021. un 2022. gadā 81 740 *euro* un turpmāk katru gadu 83 660 *euro* apmērā (var tikt pārskatīts atbilstoši izlases izmaiņām) izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.

5. Pieņemt zināšanai, ka jautājums par valsts un pašvaldību iestāžu tīmekļvietņu vienotās platformas uzturēšanas izmaksām 2021. gadā un turpmākajos gados ir risināms saskaņā ar Ministru kabineta 2017. gada 31. augusta rīkojuma Nr. 470 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 31.0. versija)” 6. punktā noteikto, Valsts kancelejai sagatavot priekšlikumus par iespējām uzturēšanas izdevumus segt no ietaupītā finansējuma valsts budžeta iestādēs, kas pievienojušās valsts un pašvaldību iestāžu tīmekļvietņu vienotajai platformai.

Ministru prezidents A.K.Kariņš

Valsts kancelejas direktors J.Citskovskis